DEMCO ได้รับใบสั่งจ้างงานก่อสร้างสถานีไฟฟ้าระบบ 115 เควี ของกฟผ.
DEMCO ได้รับใบสั่งจ้างงานก่อสร้างสถานีไฟฟ้าระบบ 115 เควี ของกฟผ.
13 พ.ค. 2558

บริษัท เด็มโก้ จำกัด (มหาชน) หรือ DEMCO ระบุว่า บริษัทในฐานะ The Consortium of DEMCO Public Company Limited, Perfect Engineering Company Limited and Demco Power Company Limited ได้รับใบสั่งจ้างงานก่อสร้าง จากการไฟฟ้าฝ่ายผลิตแห่งประเทศไทย(กฟผ.) ภายใต้ชื่อโครงการ จัดหาอุปกรณ์และก่อสร้าง สถานีไฟฟ้าระบบ 115 เควี (GIS) สถานีตะกั่วป่า
โดยคิดเป็นมูลค่างานเฉพาะส่วนของ DEMCO ไม่รวมภาษีมูลค่าเพิ่ม จำนวน 506,757.23 ยูโร, จำนวน 3,092,117.02 เหรียญสหรัฐ และจำนวน 135,475,460 บาท โดยมีใบสั่งจ้างงานในวันที่ 30 เม.ย.58 มีระยะเวลาก่อสร้าง 24 เดือน
สำหรับลักษณะงานโครงการจะเป็นการบริหารโครงการ จัดหาอุปกรณ์ งานด้านวิศวกรรม งานติดตั้ง งานทดสอบ และก่อสร้างสถานีไฟฟ้าระบบ 115 เควี (GIS) ของกฟผ. แบ่งเป็น งานในส่วนของบริษัทจะเป็นการจัดหาอุปกรณ์หลัก งานก่อสร้างโยธา บริหารโครงการ
ส่วนงานในส่วนของ Perfect Engineering Company Limited  เป็นการจัดหาอุปกรณ์ งานด้านวิศวกรรม งานติดตั้งและงานทดสอบ และงานในส่วนของ Demco Power Company Limited เป็นการจัดหาโครงเหล็ก โดยจะดำเนินการในสถานีก่อสร้างที่อ.ตะกั่วป่า จ.พังงา